
Pagalba vaikams, turintiems autizmo spektro sutrikimų
Lietuvos aklųjų ir silpnaregių ugdymo centro Sutrikusios raidos vaikų konsultavimo skyrius (toliau – Skyrius), įgyvendindamas  „Pagalbos asmenims, kuriems diagnozuotas autizmo spektro sutrikimas, 2021–2024 metų planą“ siekia užtikrinti vaikų, turinčių autizmo spektro sutrikimų ugdymosi veiksmingumą, teikiant konsultacinę ir metodinę pagalbą tėvams, šalies pedagogams ir švietimo pagalbos bei kitiems specialistams.
Skyriuje dirbantys specialistai (logopedai, psichologai, specialieji pedagogai, ergoterapeutai, socialiniai pedagogai) padeda pedagoginėms psichologinėms ir švietimo pagalbos tarnyboms pasirengti vertinti autizmo spektro sutrikimų turinčių vaikų gebėjimus, ugdymo įstaigoms pasirengti ugdyti autizmo spektro sutrikimų turinčius vaikus, atlikti funkcinį elgesio vertinimą, tėvams (globėjams, rūpintojams) pasiruošti gyvenimo pokyčiams, auginant autizmo spektro sutrikimų turinčius vaikus,  rengia vaizdines mokymo priemones bei metodinę medžiagą vaikų, turinčių autizmo spektro sutrikimų, ugdymui. Taip pat teikia individualias psichologines konsultacijas tėvams ir pedagogams, organizuoja tėvų savipagalbos grupes, kvalifikacijos tobulinimo renginius švietimo bendruomenei. 
Skyrius vykdydamas autizmo spektro sutrikimų turinčių vaikų įtraukties į bendrosios paskirties ugdymo įstaigas veiklas įgyvendina Pozityvaus elgesio palaikymo ir intervencijos sistemos (PEPIS) įgyvendinimo šešiose Lietuvos bendrojo ugdymo mokyklose priemones. Tai įrodymais pagrįsta trijų pakopų sistema, skirta ugdymo įstaigos sistemos pokyčiams, turintiems įtakos mokinių pasiekimams. Daugiau apie PEPIS galima skaityti čia: https://srvks.lt/apie-mus/pepis-pozityvi-mokykla/.
Sėkmingai plėtojamas A. spektro mokyklų tinklas apima 54 ugdymo įstaigas, besistengiančias keisti bendruomenės ir visuomenės požiūrį į vaikus, turinčius autizmo spektro sutrikimų,  ir užtikrinančias saugią, poreikius atitinkančią ugdymosi aplinką. Daugiau apie A. spektro mokyklų tinklą - https://srvks.lt/apie-mus/aspektras-mokyklos/ .
Skyriaus specialistai kontaktiniu ir nuotoliniu būdu konsultuoja:
· ugdymo įstaigas dėl vaikų, turinčių įc  ugdymo organizavimo; 
· tėvus dėl vaikų ugdymo namuose organizavimo, namų aplinkos pritaikymo, ugdymo, tinkamo elgesio palaikymo ir vaiko parengimo savarankiškam gyvenimui;
· apmoko švietimo bendruomenę atlikti funkcinį elgesio vertinimą; 

Taip pat Skyriuje teikiamos šios nemokamos paslaugos vaikams ir paaugliams, turintiems autizmo spektro sutrikimų, bei jų tėvams ir  pedagogams:
INDIVIDUALŪS ERGOTERAPIJOS UŽSIĖMIMAI (iki 10 užsiėmimų po 30 min. 2–16 m. vaikams ir paaugliams)
· atliekamas vaiko gebėjimų vertinimas (savarankiškumo įgūdžiai, smulkioji motorika, sensorika);
· organizuojami individualūs ergoterapijos užsiėmimai vaikui ar paaugliui;
· teikiamos konsultacijos ir individualios rekomendacijos šeimai;
· prireikus, teikiama konsultacija ugdymo įstaigai dėl rekomendacijų įgyvendinimo.

INDIVIDUALŪS KINEZITERAPIJOS UŽSIĖMIMAI (iki 10 užsiėmimų po 30 min. 2–16 m. vaikams ir paaugliams)
· atliekamas vaiko gebėjimų vertinimas (pusiausvyros ir koordinacijos reakcijos, motorinio planavimo funkcija, mobilumas);
· organizuojami individualūs kineziterapijos užsiėmimai vaikui ar paaugliui;
· teikiamos konsultacijos ir individualios rekomendacijos šeimai;
· prireikus, teikiama konsultacija ugdymo įstaigai dėl rekomendacijų įgyvendinimo.

INDIVIDUALŪS SKAITYMO UŽSIĖMIMAI (iki 10 užsiėmimų po 50 min. 1–4 kl. ir 5–6 kl. vaikams)
· atliekamas vaiko gebėjimų ir įgūdžių vertinimas (foneminė klausa, garsinė analizė ir sintezė, skaitymo technika, teksto suvokimas);
· organizuojami individualūs skaitymo užsiėmimai vaikui;
· teikiamos konsultacijos ir individualios rekomendacijos šeimai;
· prireikus konsultuojama mokinio lankoma mokykla dėl rekomendacijų įgyvendinimo.

SOCIALINIŲ ĮGŪDŽIŲ MOKYMO UŽSIĖMIMAI (iki 12 užsiėmimų po 45 min. 2–6 metų vaikams) 
· organizuojami grupiniai socialinių įgūdžių užsiėmimai vaikams, vadovaujantis ugdymo programa „Tiesioginis vaikų socialinio elgesio mokymas“ (St. Freeman, T. Paparella, G. Begum, K. Hayashida);
· teikiamos konsultacijos ir individualios rekomendacijos šeimai;
· prireikus konsultuojama mokinio lankoma ikimokyklinė ugdymo įstaiga dėl rekomendacijų įgyvendinimo.

SOCIALINIO MĄSTYMO MOKYMO GRUPĖ (iki 12 užsiėmimų po 45 min. 6–8 metų vaikams, turintiems vidutinius ar aukštesnius nei vidutiniai kalbos gebėjimus)
· organizuojami grupiniai socialinių įgūdžių užsiėmimai vaikams, vadovaujantis socialinio mąstymo ugdymo programa „Mes – mąstytojai“;
· teikiamos konsultacijos ir individualios rekomendacijos šeimai;
· prireikus konsultuojama mokinio lankoma ikimokyklinė ugdymo įstaiga dėl rekomendacijų.

SAVIPAGALBOS GRUPĖS TĖVAMS, AUGINANTIEMS AUTIZMO SPEKTRO SUTRIKIMŲ TURINČIUS VAIKUS (nuotolinės ir kontaktinės)
· organizuojamos savipagalbos grupės ikimokyklinio amžiaus vaikų tėvams, norintiems dalintis savo patirtimi ir išgyvenimais, gauti emocinę paramą bei palaikymą (iki 10 susitikimų, trukmė – iki 1,5 val.); 
· organizuojamos savipagalbos grupės mokyklinio amžiaus vaikų tėvams, norintiems dalintis savo patirtimi ir išgyvenimais, gauti emocinę paramą bei palaikymą (iki 10 susitikimų, trukmė – iki 1,5 val.). 

PSICHOEDUKACINĖS GRUPĖS TĖVAMS, AUGINANTIEMS AUTIZMO SPEKTRO SUTRIKIMŲ TURINČIUS VAIKUS (nuotolinės arba kontaktinės)
· organizuojami 10 susitikimų, kurių metu konsultuojami visų amžiaus grupių autistiškų vaikų tėvai, kurie nori gauti žinių, kaip keisti savo ir vaiko elgesį bei dalintis patirtimi.
· Susitikimo trukmė – iki 2 val.;

INDIVIDUALIOS PSICHOLOGO KONSULTACIJOS TĖVAMS, AUGINANTIEMS AUTIZMO SPEKTRO SUTRIKIMŲ TURINČIUS VAIKUS (nuotolinės ir kontaktinės)
· organizuojama iki 10 individualių susitikimų pagal tėvų poreikius.


REGISTRACIJA VISOMS PASLAUGOMS: https://srvks.lt/registracija-i-konsultacijas-2/
[bookmark: _GoBack]Daugiau informacijos:  https://srvks.lt/

